|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ ΠΕΛΟΠΟΝΝΗΣΟΥ  Π.Ε. ΑΡΓΟΛΙΔΑΣ  ΔΗΜΟΣ ΕΡΜΙΟΝΙΔΑΣ | Κρανίδι, 05-08-2020  Τ.Ε.: 079 |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ,  ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ  ΤΜΗΜΑ ΤΕΧΝΙΚΩΝ ΕΡΓΩΝ,  ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ | ΠΡΟΣ: ΔΗΜΟ ΕΡΜΙΟΝΙΔΑΣ |

ΤΕΧΝΙΚΗ ΕΚΘΕΣΗ

“ΜΕΤΑΦΟΡΑ ΕΞΟΠΛΙΣΜΟΥ WIFI ”

ΑΙΤΙΟΛΟΓΙΑ

Η παρούσα τεχνική έκθεση συντάσσεται με σκοπό τη μεταφορά του εξοπλισμού WiFi από τον οικίσκο του Δημοτικού Λιμενικού Ταμείου που βρίσκεται στην Κοινότητα Πορτοχελίου στην Κοινότητα της Κοιλάδας και συγκεκριμένα στο κοινοτικό κατάστημα.

Ο εξοπλισμός για την παροχή δωρεάν Internet είχε τοποθετηθεί από το Δήμο (με χρέωση του ίδιου) ύστερα από την υπ.αρ.3993/12.05.2016 σύμβαση μεταξύ του Δήμου Ερμιονίδας και της εταιρείας R&D INNOVATION SMART TECHNOLOGY ΜΟΝΟΠΡΟΣΩΠΗ Ι.Κ.Ε με διακριτικό τίτλο R & D I.S.T. (ΑΔΑΜ: 16SYMV004427295 2016-05-20)

Ύστερα όμως από την υπ.αριθ. συμφωνία INEA/CEF/WiFi4EU/1-2019/023178-028515 στις 5.02.2019 του Δήμου Ερμιονίδας με τον Εκτελεστικό Οργανισμό Καινοτομίας και Δικτύων (Τμήμα Γ- Μηχανισμός «Συνδέοντας την Ευρώπη» δίνεται η δυνατότητα στο Δήμο να παρέχει δωρεάν Internet σε υψηλές ταχύτητες σε τρία σημεία του Δήμου Ερμιονίδας -ένα από αυτά είναι και το Πόρτοχέλι- και επειδή δεν επιτρέπεται από Εκτελεστικό Οργανισμό Καινοτομίας και Δικτύων ταυτόχρονα να υπάρχουν δύο δίκτυα στην περιοχή αποφασίστηκε η μεταφορά του εξοπλισμού -του παλαιού wifi-στην Κοινότητα Κοιλάδας.

ΣΚΟΠΟΣ

Σκοπός της παρούσας τεχνικής έκθεση είναι η παροχή δωρεάν internet περιμετρικά του κοινοτικού καταστήματος.

ΑΝΤΙΚΕΙΜΕΝΟ ΤΩΝ ΕΡΓΑΣΙΩΝ

Αντικείμενο της παρούσας είναι η προμήθεια και τοποθέτηση ηλεκτρολογικού υλικού όπως φαίνεται στον ενδεικτικό προϋπολογισμό .

Ο ανάδοχος θα πρέπει, αμέσως μετά από τη σχετική εντολή, να μεριμνήσει για την εκτέλεση της παρούσας.

Για κάθε εντολή που δίδεται θα τηρούνται οι οδηγίες της υπηρεσίας.

**ΙΣΧΥΟΥΣΕΣ ΠΡΟΔΙΑΓΡΑΦΕΣ**

* Όλα τα υλικά θα είναι σύμφωνα με τις Ευρωπαϊκές προδιαγραφές ήτοι όλα τα προσφερόμενα υλικά θα έχουν τα απαραίτητα πιστοποιητικά CE και ISO.
* Για την εκτέλεση της παρούσας, ισχύουν όλες οι ελληνικές τεχνικές προδιαγραφές όπως ισχύουν κατά τη διάρκεια εκτέλεσης της σύμβασης και όλες οι πρότυπες προδιαγραφές (εθνικές και κοινοτικές), κανονισμοί και πρότυπα σχετικά με το αντικείμενο της παρούσας και τα αναφερόμενα στα δελτίο παραγγελίας.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| α/α | Περιγραφή υλικού | Μον.μετρ. | Τιμή μον. | Ποσότητα | Δαπάνη |
| 1 | Mikro Tik RB911G-2HpnD-12S,Mant Box 2 12s,12dBi 300dBm,120o,600MHz,64MB,2.4 GHz,1\*Gigabit, L4 | τεμ. | 150,00 € | 2 | 300,00 € |
| 2 | Καλώδιο CAT6 | τεμ. | 1,00 € | 50 | 50,00 € |
| 3 | Εγκατάσταση υλικών - προγραμματισμός | κατ΄αποκοπή | 170,00 € | 1 | 170,00 € |
| Μερικό σύνολο | | | | | 520,00 € |
| Φ.Π.Α. | | | | 24% | 124,80 € |
| Γενικό σύνολο | | | | | **644,80 €** |

Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV), η ανωτέρω προμήθεια ταξινομείται με **CPV** υπό τον αριθμητικό κωδικό: 72420000-0 με τίτλο : Υπηρεσίες ανάπτυξης Διαδικτύου

Στο κόστος των περιγραφόμενων υλικών περιλαμβάνονται οι παρακάτω δαπάνες:

* Η διάθεση του απαιτούμενου προσωπικού, μέσων και οτιδήποτε άλλο απαιτείται για την καλή εκτέλεση της παρούσας.
* Οι δαπάνες προμήθειας των υλικών και μεταφοράς στους τόπους ενσωμάτωσης ή/και αποθήκευσης, φύλαξης, επεξεργασίας και προσέγγισης όλων ανεξάρτητα των υλικών, που είναι αναγκαία για την έντεχνη εκτέλεση συντήρηση /επισκευή.
* Κάθε δαπάνη, ακόμα και αν δεν κατονομάζεται ρητά, αλλά είναι απαραίτητη για την πλήρη και έντεχνη εκτέλεση της εργασίας.
* Οι δαπάνες στα υλικά και τον εξοπλισμό από φόρους, τέλη, δασμούς, ειδικούς φόρους, κρατήσεις και οποιεσδήποτε άλλες νόμιμες επιβαρύνσεις που θα ισχύουν.
* Οι δαπάνες μισθών, ημερομισθίων, υπερωριών, ασφαλίσεων και όλων των λοιπών σχετικών επιβαρύνσεων που προβλέπονται από την ισχύουσα Νομοθεσία, του κάθε είδους προσωπικού.
* Οι δαπάνες για κάθε είδους ασφαλίσεις (εργασιακή, μεταφορών, μηχανημάτων, προσωπικού, κ.λπ.)
* Οι δαπάνες τήρησης των κανόνων ασφάλειας και υγιεινής που αφορούν τις εγκαταστάσεις και το προσωπικό του εργοταξίου, σύμφωνα με την ισχύουσα Νομοθεσία.
* Οι δαπάνες αποκατάστασης οποιαδήποτε βλάβης πραγματοποιηθεί με υπαιτιότητα του αναδόχου.

Ο Φόρος Προστιθέμενης Αξίας (Φ.Π.Α.) βαρύνει τον Κύριο του Έργου.

ΠΛΗΡΩΜΗ -ΠΑΡΑΛΑΒΗ

Ο ανάδοχος, για την πληρωμή του, θα υποβάλει τιμολόγιο πώλησης και θα επισυνάψει τα σχετικά δελτία αποστολής των υλικών που έχει τοποθετήσει.

Η παραλαβή των υλικών θα πραγματοποιηθεί την αρμόδια επιτροπή.

ΠΕΡΙΓΡΑΦΗ ΠΡΟΫΠΟΛΟΓΙΣΜΟΥ

Προϋπολογίζεται ότι για την **ΥΠΟΔΟΜΗ ΓΙΑ ΤΟ WiFi4EU** δε θα ξεπεραστεί το ποσό των **644,80€** συμπεριλαμβανομένου του Φ.Π.Α (εξακόσια σαράντα τέσσερα ευρώ και ογδόντα λεπτά) και θα βαρύνει τον προϋπολογισμού του έτους 2020 του Δήμου Ερμιονίδας και συγκεκριμένα τον ΚΑ 10-6699.002 με τίτλο: Μεταφορά συστήματος Wifi στην Κοιλάδα.

|  |  |  |
| --- | --- | --- |
| **ΣΥΝΤΑΧΘΗΚΕ**  05-08-2020 |  | **ΘΕΩΡΗΘΗΚΕ**  05-08-2020  Η προϊσταμένη της Τ.Υ. |
|  |  |  |
| Αντωνιάδου Δέσποινα  Μηχανολόγος Μηχανικός Τ.Ε. |  | Σουσάνα Καρανικόλα  Πολιτικός Μηχανικός Π.Ε. |